OpenLLM-France/wikimedia huggingface dataset:
# Edward Smouha

Edward Smouha (Chorlton-cum-Hardy, 17 de desembre de 1909 - Ginebra, 1 d'abril de 1992) va ser un atleta anglès, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de bronze en la prova dels 4x100 metres relleus del programa d'atletisme. Va formar equip amb Cyril Gill, Walter Rangeley i Jack London.
Estudià al Magdalene College de la Universitat de Cambridge entre 1926 i 1929 i durant la Segona Guerra Mundial serví com a Comandant d'Ala a la Royal Air Force.
El 1973 fou guardonat com a Oficial de l'Orde de l'Imperi Britànic.

## Referències

* ↑ «Teddy Smouha Olympic Results». sports-reference.com. Arxivat de l'original el 18 d’abril 2020. [Consulta: 13 febrer 2019].
* ↑ THE SWISS BRANCH - THE ROYAL AIR FORCES ASSOCIATION. RAFA Swiss Branch. Consulta: 2015-01-25.
* ↑ Rubinstein, William D. (2011). Joseph Smouha. The Palgrave Dictionary of Anglo-Jewish History. Consulta: 13 febrer 2019.
# Seo Ji-yeon

Seu Ji-Yeon –en hangul, 서지연– (Seül, 3 de març de 1993) és una esportista sud-coreana que competeix en esgrima, especialista en la modalitat de sabre.
Va participar en dos Jocs Olímpics d'Estiu els anys 2016 i 2020, i hi va obtenir una medalla de bronze a Tòquio 2020 en la prova per equips.
Va guanyar una medalla de plata en el Campionat Mundial d'Esgrima de 2017 en la prova per equips.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio (Japó) | 3 | Sabre per equips |
| Campionat del món ||||
| Any | Lloc | Medalla | Prova |
| 2017 | Leipzig (Alemanya) | 2 | Sabre per equips |
# Edy Schmid

Edy Schmid (Zúric, 3 de maig de 1911 - Zúric, 25 de setembre de 2000) fou un jugador d'handbol suís que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició d'handbol.

## Referències

* ↑ «Edy Schmid Olympic Results». sports-reference.com. Arxivat de l'original el 18 d’abril 2020. [Consulta: 14 desembre 2018].
# Temporada 2004-2005 del Club Joventut Badalona

La temporada 2004-2005 va ser la 66a temporada en actiu del Club Joventut Badalona des que va començar a competir de manera oficial. La Penya va disputar la seva 49a temporada a la màxima categoria del bàsquet espanyol. Va acabar la fase regular en la 7a posició, classificant-se per a disputar els play-offs pel títol, millorant lleugerament la posició aconseguida a la temporada anterior. Aquesta temporada va competir a totes les competicions possibles, incloent la Copa ULEB.

## Resultats
### Copa ULEB

El DKV Joventut es va classificar per a vuitens en quedar segon del seu grup, tot just darrere del Makedonikos BC grec, i per davant de quatre equips més. A vuitens va quedar eliminat davant el Pamesa.

### Lliga ACB i play-offs

A la Lliga ACB finalitza la fase regular en la setena posició de 18 equips participants, classificant-se per disputar els play-offs pel títol. En 34 partits disputats de la fase regular va obtenir un bagatge de 20 victòries i 14 derrotes, amb 2.840 punts a favor i 2.719 en contra (+121). En els play-offs pel títol el DKV va quedar eliminat en quarts de final a mans del Reial Madrid (3-1), qui acabaria enduent-se la competició.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2004-05 # Jugador Pos. A. 4 Venson Hamilton Pivot 2.05 5 Rudy Fernández Aler 1.96 6 Carles Marco Base 1.80 9 Paco Vázquez Escorta 1.90 15 Álex Mumbrú Aler 2.02 21 Jesse Young Pivot 2.07 23 Jamie Arnold Aler pivot 2.03 32 Milan Gurovic Aler 2.07 44 Marcelinho Huertas Base 1.91 45 Sean Lester Rooks Pivot 2.08 En fons verd, noves incorporacions de la temporada. | Club Joventut Badalona: staff 2004-05 Nom Funció Aíto García Reneses Entrenador Joan Plaza Entrenador assistent Carles Duran Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 16 | Dimitri Flis | Aler pivot | 2.03 | 8 partits |
| 55 | Marc Rubio | Escorta | 1.88 | 5 partits |

### Baixes

Baixes a l'inici de temporada :
| Jugador | Pos. |
| Nikola Radulovic | Aler |
| Souley Drame | Aler |
| Josep Maria Guzmán | Base |
| Alfons Alzamora | Pivot |
| Zan Tabak | Pivot |
| Alain Digbeu | Aler |
| Kaniel Dickens | Aler pivot |
| Stephane Dumas | Base |
Baixes durant la temporada :
| Jugador | Pos. |
| Brent Scott | Pivot |
| Martin Cattalini | Aler |

## Referències

* ↑ «ULEB Cup 2004-05» (en castellà). Linguasport. [Consulta: 28 abril 2018].
* ↑ «Resultados Liga Endesa 2004-05». ACB.com. Arxivat de l'original el 11 d’abril 2018. [Consulta: 10 abril 2018].
* ↑ «Memoria de plantillas: DKV Joventut 2004-05» (en castellà). ACB.com. Arxivat de l'original el 11 d’abril 2018. [Consulta: 10 abril 2018].
# Villedieu (Costa d'Or)

Villedieu és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 87 habitants.

## Demografia
### Població

El 2007 la població de fet de Villedieu era de 87 persones. Hi havia 32 famílies, de les quals 4 eren unipersonals (4 dones vivint soles i 4 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 131 habitatges, 33 eren l'habitatge principal de la família i 98 eren segones residències. Tots els 127 habitatges eren cases. Dels 33 habitatges principals, 28 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 3 tenien dues cambres, 4 en tenien tres, 5 en tenien quatre i 21 en tenien cinc o més. 21 habitatges disposaven pel capbaix d'una plaça de pàrquing. A 20 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villedieu el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 0 | 40 a 44 | 4 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 50 persones, 36 eren actives i 14 eren inactives. De les 36 persones actives 32 estaven ocupades (18 homes i 14 dones) i 4 estaven aturades (2 homes i 2 dones). De les 14 persones inactives 6 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa alimentària i 1 d'una empresa de serveis.
L'any 2000 a Villedieu hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villedieu a l'INSEE.
* Évolution et structure de la population Fitxa amb el detall de dades de Villedieu a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# David Browning

David Browning (Boston, 5 de juny de 1931 - Rantoul, 13 de març de 1956) fou un saltador estatunidenc que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la competició del salt de trampolí de 3 metres del programa de salts. Després de la seva victòria olímpica va ser detingut mentre pujava a una asta per robar una bandera olímpica.
El gener de 1953 es va graduar en gestió empresarial per la Universitat de Texas a Austin. El juny de 1955 va rebre les ales com a pilot a la marina dels Estats Units a Pensacola, Florida. El 13 de març de 1956, mentre participava en un vol d'entrenament, el seu avió es va estavellar prop de Rantoul, Kansas, i hi va morir.
El 1975 fou inclòs a l'International Swimming Hall of Fame.

## Referències

* ↑ David Browning a Sports Reference (arxivat)
* ↑ Wallechinsky, David; Loucky, Jaime. The Complete Book of the Olympics 2012 Edition. Londres: Aurum Press, 2012, p. 593. ISBN 978 1 84513 695 6.
* ↑ «BROWNING, DAVID GREIG, JR.». Handbook of Texas Online. Texas State Historical Association. [Consulta: 25 juliol 2012].
* 1 2 «David "Skippy" Browning (USA) – 1975 Honor Diver». ISHOF, Inc, 1975. Arxivat de l'original el 5 de setembre 2015. [Consulta: 25 juliol 2012].
# Coltell de Gebel el-Arak

El coltell de Gebel el-Arak és un ganivet de 25,5 cm, datat del 3300 al 3200 ae (final de Naqada III), en el període protodinàstic d'Egipte; quan fou adquirit al Caire s'afirmava que havia estat trobat al llogaret de Gebel el-Arak, al sud d'Abidos.

## Característiques

La fulla n'és de sílex i el mànec d'ivori, d'ullal d'hipopòtam. El mànec està tallat en baix relleu: en una cara hi ha una escena de batalla i en l'altra una de mitològica.
En l'escena mitològica es palesa la influència mesopotàmica: mostra el déu El amb vestit mesopotàmic, flanquejat per dos lleons que simbolitzen les estreles del matí i de la tarda (actualment ambdues s'identifiquen amb Venus. Sembla ser una representació del motiu mesopotàmic del senyor dels animals. En aquest costat del mànec hi ha una protuberància foradada que serviria per unir la fulla al mànec; també podria haver contingut un cordill per penjar el coltell.
El ganivet actualment s'exhibeix al Museu del Louvre (catalogat I 11517). Un altre coltell de material semblant però en pitjor estat de conservació es troba al Museu Metropolità d'Art.

## Galeria d'imatges

* Vista davantera del ganivet
* Vista posterior del ganivet

## Referències

* ↑ Samuel Mark, From Egypt to Mesopotamia: a Study of Predynastic Trade Routes (Texas A & M Press) 1997.
* ↑ Barbara Watterson, The Egyptians, Blackwell Publishing 1997, ISBN 0-631-21195-0, p.41
* ↑ Robert du Mesnil du Buisson: "Le décor asiatique du couteau de Gebel el-Arak", en BIFAO 68 (1969), pàgs. 63-83.
* ↑ Ver Bruce Williams, Thomas J. Logan, and William J. Murnane, "The Metropolitan Museum Knife Handle and Aspects of Pharaonic Imagery before Narmer" Journal of Near Eastern Studies 46.4 (Octubre de 1987:245-285).

## Bibliografia

* Nicolas-Christophe Grimal, A History of Ancient Egypt, Blackwell Publishing 1992, ISBN 0-631-19396-0, pàg.29ff.

## Enllaços externs

* Poignard "du Gebel el-Arak", web oficial del Louvre.
# Khan Tengri

El Khan Tengri és una muntanya de 7.010 metres d'altitud al massís del Tian Shan. S'ubica al triangle fronterer entre la Xina, el Kirguizstan i el Kazakhstan, a l'est del llac Issik Kul.
El Khan Tengri és el pic més alt del Kazakhstan, la segona més alta de la serralada del Tian Shan, superada només pel Jengish Chokusu (7.439 m), i la tercera del Kirguizstan, després del Jengish Chokusu i el pic Lenin (7.134 m). És la muntanya més septentrional del món que supera els set mil metres.
El 26 d'agost del 1999, se signà un històric acord entre el president de la República Popular de la Xina i els de les repúbliques del Kazakhstan i el Kirguizstan al voltant de la pertinença territorial del Khan Tengri. Es decidí que el cim seria el punt d'unió entre els tres estats.
El primer a identificar la muntanya fou el biòleg i geògraf rus Piotr Semiónov-Tian-Xanski, que pensà que era el cim més alt del Tian Shan (en realitat, ho és el Jengish Chokusu).
El primer intent d'assolir el cim, sense èxit, fou el de l'alemany Gottfried Merzbacher el 1902. Però el primer a aconseguir-ho fou l'escalador ucraïnès Mikhail Prohrebetsky, juntament amb el soviètic Boris Tjurin i l'alemany Franz Sauberer.

## Referències

* ↑ «Peak Khan Tengri». [Consulta: 15 agost 2014].

## Enllaços externs

* Khan Tengri a SummitPost.org
* Khan Tengri a Peakware.com
# Resolució 943 del Consell de Seguretat de les Nacions Unides

La Resolució 943 del Consell de Seguretat de les Nacions Unides fou adoptada el 23 de setembre de 1994. Després de reafirmar totes les resolucions del Consell de Seguretat sobre la situació a Bòsnia i Hercegovina, el Consell va suspendre algunes restriccions contra la República Federal de Iugoslàvia (Sèrbia i Montenegro) i va debatre sobre el tancament de la frontera entre tots dos països.
El Consell de Seguretat va acollir amb beneplàcit la decisió de Sèrbia i Montenegro sobre l'acord territorial proposat per a Bòsnia i Hercegovina i la decisió dels dos estats de seguir mantenint el tancament fronterer entre els dos països, excloent l'ajuda humanitària. Actuant sota el Capítol VII de la Carta de les Nacions Unides, es va decidir suspendre les mesures següents contra Sèrbia i Montenegro per un període inicial de 100 dies si ambdues parts estaven implementant plenament el tancament fronterer:
    (a) restriccions en les resolucions 757 (1992) i 820 (1993) associades amb avions;
    (b) restriccions relatives al servei de transbordadors entre Bar (Montenegro) i Bari, Itàlia;
    (c) mesures relacionades amb l'esport i els intercanvis culturals.
El Comitè del Consell de Seguretat establert a la Resolució 724 (1991) es va encarregar de simplificar els procediments per fer front a les sol·licituds d'assistència humanitària. Finalment, es va demanar al Secretari General Boutros Boutros-Ghali que informe cada 30 dies sobre si els dos països segueixen implementant el tancament de la frontera i es va anunciar que la suspensió de les restriccions es cancel·laria al cinquè dia laborable després de l'informe del secretari general si el tancament de la frontera no estava implementat.
La resolució 943 va ser aprovada per 11 vots a favor i dos en contra (Djibouti, Pakistan) i dues abstencions de Nigèria i Ruanda.

## Referències

* ↑ Woodward, Susan L. Balkan tragedy: chaos and dissolution after the Cold War. Brookings Institution Press, 1995, p. 422. ISBN 978-0-8157-9513-1.
* ↑ Trbovich, Ana S,. A legal geography of Yugoslavia's disintegration. Oxford University Press US, 2008, p. 298. ISBN 978-0-19-533343-5.
* ↑ United Nations, Department of Public Information. The United Nations and the situation in the former Yugoslavia, Volume 1994. 2a edició. United Nations, Department of Public Information, 1995, p. 175.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra de Bòsnia

## Enllaços externs

* PDF Text de la Resolució a UN.org
# Tall tèrmic

El tall tèrmic és un procés de mecanització pel qual un potent doll d'aire a pressió escombra el metall de la zona de tall, fos per Oxitall o Tall per plasma.

## Tall per arc-aire

El tall per arc-aire és un procés de mecanització pel qual un potent doll d'aire a pressió escombra el metall de la zona de tall, fos per efecte d'un arc elèctric provocat amb un elèctrode situat a la part davantera de la zona d'escombrat. L'equipament és el mateix que el necessari per a la soldadura per arc, llevat que el porta-elèctrodes inclou uns orificis per a la sortida de l'aire a pressió, i es necessita per tant un cabal addicional d'aire comprimit. Les mesures de seguretat a mantenir per a l'ús i manteniment d'aquests equips de tall són les mateixes que per als de soldadura elèctrica. Els elèctrodes a utilitzar estan compostos en un 90% per grafit i la resta de carboni, recoberts per una fina capa de coure té com a missió facilitar el pas de corrent i evitar la corrosió de la peça que pogués ser provocada pel raig d'aire.
Aquest aire ha de ser completament sec i molt cabalós, per la qual cosa es precisa de potents compressors que el filtrin i proporcionin un volum d'entre 700 i 1.000 litres per minut, el que manté una pressió de treball de 6 kg/cm2. Es necessita principalment de corrent continu amb polaritat inversa. La primera evidència d'aquest tall, és que en ser necessari establir un arc elèctric, el material a tallar ha de ser necessàriament conductor, el que redueix la seva aplicació a la gamma de metalls emprats en caldereria (acer, ferro colat, magnesi, alumini). El seu principal avantatge és que la seva naturalesa d'arc i gràcies al seu escombrat d'aire el converteixen en un sistema ideal per a realitzar neteges i aixecar cordons de soldadura.

## Referències

* ↑ Domínguez, Esteban José; Ferrer, Julián. Mecanització bàsica. Editex, 2011, p. 172. ISBN 8490031312.
* ↑ Serope Kalpakjian, Steven R. Schmid, Manufacturing Engineering and Technology (Upper Saddle River, NJ: Pearson Prentice Hall, 2006)
* ↑ Miller, Duane. «Appendix A4». A: Welded Connections. 21. 2a edició. American Institute of Steel Construction, 2017, p. 38.
# Thoma

Thoma (? - 1127), també anomenada Habiba de València, va ser una acadèmica àrab de l'Àndalus coneguda pels seus diversos escrits amb autoritat sobre gramàtica i jurisprudència. Es coneixen poques coses de la seva vida.

## Referències

* ↑ Knapp, Samuel Lorenzo. Female Biography: Containing Notices of Distinguished Women, in Different Nations and Ages. Philadelphia: Thomas Wardle, 1846, p. 474.
* ↑ Hale, Sarah Josepha. Woman's Record, Or, Sketches of All Distinguished Women. 2a edició. Nova York: Harper & Brothers, 1855, p. 146.
# Germans Sàbat

Germans Sàbat és un barri situat a l'oest de la ciutat de Girona. Limita amb el nucli de població de Taialà (municipi de Sant Gregori) i amb el sector de Fontajau de Girona.

## Història

Inaugurat el 12 d'agost de 1958 a partir de la construcció per part del Patronato Provincial de la Vivienda de Gerona d'un conjunt de 227 habitatges protegits (tipus social) al poble de Taialà. Estaven destinades a allotjar a la immigració arribada a la ciutat des de diverses regions d'Espanya i que malvivia en barraques per diferents zones de la ciutat, especialment les que ocupaven el sector de Río.
Les cases tenien dos pisos: en el primer hi havia una cuina-menjador, un lavabo i una habitació; i en el segon, dues habitacions més. El seu preu era de 42.605,26 pessetes i tenien una superfície de 48 metres quadrats. Inicialment aquests habitatges no disposaven dels serveis d'aigua corrent i electricitat.
Tot i la manca, en els seus orígens dels més elementals serveis bàsics, posteriorment, i de manera molt gradual, va anar convertint-se en un barri més de la ciutat, conservant del seu aïllament original un sentiment col·lectiu de poble i un fort moviment associacionista.
A començaments de 2009 es va editar el llibre Germans Sàbat, 50 anys de poble de Jordi Busquets, Jaume Prat i Jordi Pericot (2008), editat per l'AAVV de Germans Sàbat.

## Origen del nom

El nom fa referència als tres germans gironins Josep Maria, Lluís i Carles Sàbat Arnau (fills de la vila de Celrà) enrolats a les files del Terç de Requetès de la Mare de Déu de Montserrat de l'exèrcit nacional, morts l'any 1937 a la batalla de Codo durant la Guerra Civil espanyola.

## Població

L'any 2000 tenia 3255 habitants.

## Moviments associatius i entitats esportives

És el barri del club de futbol de la U.D.Sàbat.

## Referències bibliogràfiques

* "Girona i els seus barris." L.Adroher i altres,1983. ISBN 84-500-8746-5
* "Germans Sàbat. 50 anys de poble." J.Busquets,J.Prat, J.Pericot, 2008.
* "Germans Sàbat. 50 Anys.1958-2008." Ajuntament de Girona,2008. ISBN 978-84-8496-136-9

## Referències

* ↑ «Instituto Nacional de Estadística. (Spanish Statistical Institute)».

## Enllaços externs

* Revista digital de Germans Sàbat, Torre de Taialà i Domeny
* Associació de Veïns de Germans Sàbat
# El licenciado Vidriera

El licenciado Vidriera és un dels relats que componen les Novelas ejemplares de Miguel de Cervantes Saavedra. Se sol classificar entre les novel·les realistes, centrada en la descripció de personatges i situacions versemblants.

## Argument

L'estudiant Tomás Rodaja se’n va a Salamanca a estudiar acompanyant un noble i allí es llicencia amb honors. Viatja per diverses ciutats d'Itàlia, però perd la raó a causa d'una poció d'amor que li han subministrat en secret i es pensa que té el cos de vidre i és molt i molt fràgil, de manera que s'obsessiona amb la por de trencar-se en mil trossos. No obstant això, la seva agudesa és sorprenent i tots el consulten a manera de conseller. Finalment recupera el senderi, però ja ningú el contracta ni el va a veure.

## Crítica

Emprant el seu breu argument com a marc, El licenciado Vidriera és una col·lecció d'aforismes i ensenyaments útils i morals, molt similar a les miscel·lànies pròpies del Segle d'Or, com la Silva de varia lección de Pero Mexía o el Jardín de flores curiosas d'Antonio de Torquemada, per exemple.
Pel seu plantejament argumental, El licenciado Vidriera té algunes semblances amb el Quixot: el personatge principal és un home discret i intel·ligent, que a causa d'una desmesurada lectura perd el seny i es converteix en un monomaníac: en el cas del Quixot, està convençut que és un cavaller errant; en el cas del llicenciat, creu haver-se tornat de vidre. Tot i així, en la Novela ejemplar la bogeria del personatge no és sinó una excusa, amb prou feines desenrotllada, per a la presentació d'ensenyaments generals, mentre que la del Quixot es desenvolupa i es presenta amb infinitat de matisos al llarg de l'obra.

## Curiositats

Licenciado vidriera està recollit en el Diccionario de la Reial Acadèmia Española com una "persona excesivamente delicada y tímida".

## Referències

Aquest article és una traducció del corresponent de la Wikipedia espanyola.

## Enllaços externs

* Text de El licenciado Vidriera en la Biblioteca Virtual Cervantes
* Cervantes y el Licenciado Vidriera Arxivat 2010-06-13 a Wayback Machine., estudio de la obra por Javier Hernández Gil en Contraclave
* "Libertad y enajenación en El licenciado Vidriera, estudi de Jacques Josset (Universitat d'Anvers)
* "La formación de personajes en tres novelas ejemplares: El licenciado Vidriera, El celoso extremeño y La fuerza de la sangre, estudi de María Ángeles Encinar
# Sofía Martín

Sofía Martín (Heidelberg, 6 de maig de 1996) és una cantant alemanya-valenciana que es va donar a conéixer per la seua participació en el Benidorm Fest 2023 amb la cançó Tuki. Encara que a Espanya el seu nom era relativament desconegut abans de la participació en el festival, l'artista feia anys que desenvolupava el seu projecte musical en castellà a Alemanya.

## Biografia

Va nàixer a la ciutat alemanya de Heidelberg, igual que sa mare. Als dos anys es va mudar a Salamanca, ciutat natal de son pare. Més tard es va traslladar a Torrevella i finalment, a Alacant, lloc on considera que es troben les seues arrels.

## Participació en el Benidorm Fest 2023

Sofía va participar en la segona edició del Benidorm Fest amb la cançó Tuki, però va ser eliminada en la primera semifinal en quedar en 9a en posició.
Resultat primera semifinal del Benidorm Fest 2023 :
| Jurat professional (50 %) | Jurat professional (50 %) | Vot demoscòpic (25 %) | Vot demoscòpic (25 %) | Televot (25 %) | Televot (25 %) | Puntuació final | Posició final |
| Punts | Posició | Punts | Posició | Punts | Posició | Puntuació final | Posició final |
| 22 | 9a | 13 | 9a | 13 | 9a | 48 | 9a |

## Referències

* ↑ Press, Europa. «Sofia Martín, al Benidorm Fest per la senda de TikTok: "Està trencant barreres culturals i de països"», 20-01-2023. [Consulta: 5 febrer 2023].
* ↑ «Así es Sofía Martín, la alicantina que quiere conquistar el Benidorm Fest con la energía de 'Tuki'» (en castellà), 17-11-2022. [Consulta: 5 febrer 2023].
* ↑ «La alicantina Sofía Martín, con la puntuación más baja, se despide del Benidorm Fest» (en castellà), 01-02-2023. [Consulta: 5 febrer 2023].
* ↑ CASANOVA, VERÓNICA. «Benidorm Fest 2023: resumen y actuaciones de la primera semifinal» (en castellà), 04-02-2023. [Consulta: 5 febrer 2023].